Ich hät emool e Froog: worum werde eigetli grad hunderti vo Ortartikel-Stumpe aaglait, ohni dass drüber diskutiert wird? Ich halt de Informationswärt vo dänne Artikel für fascht null. Die Informatione channi au grad mitenere Charte finde. Un wär grad de Maire isch, isch sowiiso friener oder spööter  veraltet un cha numme schwer aktuell ghalte werde. Un zue allem Überfluss sin des nit emool Gmeinde im alemannische Sproochruum, 98% devo werde also uff ewig Stumpe blybe. Setzet euri Zit, Energi un Schrybtalent doch lieber für Artikel über elsässischi Schriftsteller un Sproochaktiviste, Schwiizer Mundartsänger oder alemannischi Dialektologi yy. Des sin nämli die Artikel, wo regelmässigi Läser zue üs bringe. Lüt, wo bi üs Informatione sueche, wo sunscht in Bibliotheke vergammle, un bstimmt nit zue wellem  Arrondisement Lagarde ghört. De einzig Sinn devo wonni mir no cha vorstelle, isch dass mer bal bi 10,000 Artikel sin. Ich wüsst aber nit so gnau, was füre Vorteil des wird bringe. Dass 2-3 Zitige drüber berichte? --Terfili 14:33, 20. Mai 2011 (MESZ)